laion/Wikipedia-Exotic huggingface dataset:
Brutoreaktsioon

Brutoreaktsioon on summaarne keemiline reaktsioon, mis viib lähteaine(te)st produkti(de)ni. Brutoreaktsiooni võrrand näitab lõpp-produktide moodustumist lähteainetest. Enamik brutoreaktsioone koosneb mitmest elementaarreaktsioonist, kus ühe elementaarreaktsiooni produktid (vaheproduktid) astuvad edasi järgmisesse elementaarreaktsiooni. Brutoreaktsioonides esinevad vaheproduktid võivad olla stabiilsed (neid saab preparatiivselt eraldada) ja ebastabiilsed (esinevad ainult reaktsiooni käigus ega ole isoleeritavad). Keemiline reaktsioon Orgaaniline reaktsioon
Pierre Boulez

Pierre Louis Joseph Boulez (26. märts 1925 Montbrison – 5. jaanuar 2016 Baden-Baden) oli prantsuse avangardistlik helilooja ja dirigent, serialismi rajaja. 1985 pälvis ta Taani kõrgeima muusikatunnustuse Sonningi fondi muusikaauhinna, mida annab välja Léonie Sonningi Muusika Sihtasutus. 1996 pälvis ta Polari muusikaauhinna, mille asutas 1989 ABBA mänedžer Stig Anderson. Seda antakse välja igal aastal keskmiselt kahele füüsilisele või juriidilisele isikule. 2000 pälvis ta Iisraelis väljaantava Wolfi auhinna. Seda antakse iga nelja aasta tagant keskmiselt kahele heliloojale. 2001 pälvis ta USA-s väljaantava Grawemeyeri auhinna oma helitöö "Sur incises" (1996–1998) eest. Seda antakse välja peaaegu igal aastal. 2002 pälvis ta Kanadas väljaantava Glenn Gouldi auhinna, mida annab Glenn Gouldi Sihtasutus välja korra iga 3 aasta tagant. 2009 pälvis ta Jaapanis väljaantava Kyōto auhinna, mille asutas filantroop Kazuo Inamori ja mida on läbi aegade välja antud 13 Nobeli auhinnaga katmata valdkonnas. Seda auhinda antakse välja iga nelja aasta tagant. 2010 pälvis ta Hollandis väljaantava Edisoni auhinna. See on saanud nime Thomas Alva Edisoni järgi, kes leiutas 1877 fonograafi. 2015 pälvis ta Grammy elutööauhinna. "Kes? Mis? Kus?" 2008, lk. 356
Manyara piirkond

Manyara piirkond on 1. järgu haldusüksus (piirkond) Tansaanias. Manyara piirkond piirneb põhjas Arusha, kirdes Kilimanjaro, idas Tanga, lõunas Dodoma ja edelas Singida piirkonnaga. Manyara piirkond moodustati aastal 2002; varem kuulus see ala Arusha piirkonna koosseisu. Manyara piirkonna pindala on 46 359 km². Aastal 2002 elas piirkonnas 1 040 461 inimest. Piirkonna halduskeskus on Babati. Suurim linn on Mererani. Manyara piirkonnas asub Manyara järve rahvuspark ja osa Tarangire rahvuspargist. Manyara piirkond jaguneb viieks ringkonnaks: Mbulu ringkond Babati ringkond Hanangi ringkond Simanjiro ringkond Kiteto ringkond Sub-Divisional Population Projection for Year 2016 and 2017 Based on 2012 Population and Housing Census. National Bureau of Statistics, vaadatud 16.08.2019
Georg Malvius

Georg Malvius (sündinud 30. mail 1945 Timișoaras) on Rootsi lavastaja ja õppejõud. Ta on õppinud põhierialana näitlemist ja lavastamist, lisaerialana psühholoogiat, romaani keeli ja ajalugu. Malvius on töötanud kunstilise ja tegevjuhina neljas teatris Rootsis ja Soomes ning õpetanud näitlemist, muusikalikunsti ja lavastamist paarikümnes riigis. 1991. aastal valiti ta Göteborgi Ülikooli ja 2000. aastal Müncheni Ülikooli muusikaliteaduskonna muusikarežii professoriks . Malvius on kirjutanud mitu näidendit ja muusikali, kuid lavastajana on ta lavale toonud 60 näidendit, 17 ooperit ja operetti ning 75 muusikali Rootsis, Soomes, Eestis, Leedus, Norras, Taanis, Itaalias, Inglismaal, Saksamaal, Austrias, Ungaris, Monacos, Luksemburgis ja Hiinas. Bocki „Viiuldaja katusel“ (1989 ja 2016) – rahvusooperis Estonia Rossini „Sevilla habemeajaja“ (1994) – rahvusooperis Estonia Donizetti „Armujook“ (2014) – rahvusooperis Estonia Bernstein „West Side Story“ (etendub kevadel 2019) – rahvusooperis Estonia Dickensi „Nicholas Nickelby“ (1997) – Eesti Draamateatris Kushneri „Inglid Ameerikas“ (1996) – Eesti Draamateatris Ashmani/Menkeni „Väike õuduste pood“ (2000) – Eesti Draamateatris Normani/Stoppardi/Halli „Armunud Shakespeare“ (2016) – Eesti Draamateatris Boublili/Schönbergi „Hüljatud“ (2001) – Tallinna Linnahallis Boublili/Schönbergi „Miss Saigon“ (2002) – Tallinna Linnahallis Barti „Oliver!“ (2003) – Tallinna Linnahallis Shermani „Bent“ (2003) – Vanalinnastuudios Kanderi „Kabaree“ (2003) – Vanalinnastuudio Vene Kultuurikeskuses Larsoni „Rent“ (2004) – Club Hollywoodis Anderssoni/Ulvaeuse "Chess" (2006) – Vanemuises Kanderi „Ämbliknaise suudlus“ (2009) – Vanemuises Webberi "Evita" (2009) – Vanemuises Jacobsi/Casey „Grease“ (2013) – Vanemuises Webberi „Ooperifantoom“ (2014) – Vanemuises Menkeni/Ashmani/Rice'i „Kaunitar ja koletis“ (2018) – Vanemuises Georg Malviusele on antud kunstiliste saavutuste eest 13 auhinda. Sealhulgas kaks korda on ta tunnistatud Eesti aasta parimaks lavastajaks: lavastuste „Viiuldaja katusel“ (1990) ja „Oliver!“ (2003) eest. 2004 Eesti Teatriliidu muusika-, balleti- ja tantsulavastuste eriauhind ("Oliver!") Georg Malviuse tutvustus Rahvusooperi Estonia kodulehel[alaline kõdulink] Georg Malvius andmekogus IMDb (inglise) Georg Malviuse tutvustus Rahvusooperi Estonia kodulehel Barbi Pilvre, "Pedagoogiline meelelahutus", Eesti Ekspress, 10. juuli 2003 Andri Maimets, "Lavastaja Georg Malvius lahkub jäädavalt Vanalinnastuudiost", Postimees, 15. detsember 2003 Riho Laurisaar, "Sõprus Krjukoviga vedas Georg Malviuse uuesti “Savoy ballile”", Eesti Päevaleht, 25. oktoober 2008 Mari-Leen Albers, Meelis Tomson, "Georg Malvius: 20 aastat Eestis, 500 eestikeelset sõna ja 16 lavastust", Õhtuleht, 28. november 2009
Poolsammas (heegeldamine)

Poolsammas on silmuste kombinatsioon heegeldamisel. Poolsamba heegeldamise joonis
Bruce Dickinson

Paul Bruce Dickinson (sündinud 7. augustil 1958) on inglise laulja, lendur ja raadiosaatejuht. Tuntuks sai ta eelkõige briti metal-bändi Iron Maiden lauljana. Ta on ka vehkleja ja laulukirjutaja. Dickinson on Londoni Ülikooli Kuninganna Mary Kolledži audoktor ja Helsingi Ülikooli audoktor. https://www.err.ee/1003667/iron-maideni-laulja-sai-helsingi-ulikooli-audoktoriks
Janick Gers

Janick Robert Gers (sündinud 27. jaanuaril 1957 Inglismaal Hartlepoolis) on kitarrist ja laulukirjutaja inglise metal-bändis Iron Maiden. Gers oli soolokitarrist bändis White Spirit enne liitumist Gillaniga. Pärast Gillani laialiminekut liitus ta bändiga Gogmagog, mis koosnes endisest Iron Maideni lauljast Paul Di'Annost ja trummar Clive Burrist. 1990. aastal mängis ta Iron Maideni solisti Bruce Dickinsoni esimesel sooloalbumil "Tattooed Millionaire".
Adrian Smith

Adrian Frederick Smith (sündinud 27. veebruaril 1957 Inglismaal Hackneys) on inglise kitarrist. Ta on eelkõige tuntud Iron Maideni kitarristi ja laulukirjutajana. Samuti laulab ta mõnel lool taustavokaali koos Steve Harrisega.
Steve Harris

Stephen Percy Harris (sündinud 12. märtsil 1956 Essexis Leytonstone'is, tänapäeva Londoni maa-alal) on inglise bassimängija. Ta on bändi Iron Maiden põhiline laulukirjutaja ja bändi looja. Ta on Iron Maideni algkoosseisu ainus liige, kes selles bändis endiselt mängib, ja koos Dave Murrayga on nad ainsad, kes esinenud kõigil selle bändi albumitel. 2012. aastal andis Harris välja oma esimese sooloalbumi "British Lion". Harris oli poisina suur West Ham Unitedi fänn ja on selleks jäänud tänapäevani. Poisina tahtis ta saada jalgpalluriks, aga kui tal lõpuks õnnestus klubiga koos treenida, sai ta aru, et see ei ole päriselt see, mida ta tahaks elus teha. Seejärel otsustas ta hakata muusikuks. Kõigepealt tahtis ta saada trummariks, aga tema kodus ei olnud trummikomplekti jaoks kohta. Sellepärast otsustas ta basskitarri kasuks. Ta õppis seda täiesti iseseisvalt mängima ja sellepärast on tema mängustiil ebatüüpiline. Ta ei mängi kitarri lipitsaga, vaid sõrmedega. Enne kontserti määrib ta sageli sõrmed talgiga kokku, et oleks kergem mängida. Lisaks basskitarrile mängib ta sageli klahvpille ja laulab tausta. Peale selle on ta olnud bändi heaks teisteski ametites: albumite produtsent ja kaasprodutsent ning bändi muuvide režissöör ja toimetaja. Iron Maiden asutati 1975. aasta jõulude ajal. Plaadifirmaga EMI sai bänd lepingu 1979. Enne seda töötas Harris arhitektuuribüroos joonestajana ja kui ta sealt koondati, siis isegi tänavakoristajana. Harrise laulude sõnad räägivad sageli mütoloogiast, ajaloost või muust sellisest, teda inspireerivad raamatud ja filmid. Sellega erineb Iron Maiden oluliselt tavalistest rokkbändidest, mille laulude sõnad räägivad tüüpiliselt seksist, narkootikumidest ja mässust. Ta oli 16 aastat abielus Lorraine Harrisega ja neil sündis neli last: Lauren, Kerry, Faye ja George. Abielu lahutati 1993. Hiljem sündis Steve Harrisel tema uue partneri Emmaga veel kaks last: Stanley ja Maisie. Vanim tütar Lauren Harris (sündinud 1986) on samuti laulja. Tema esimene sooloalbum ilmus 2008. Oma bändiga on ta toetanud Iron Maidenit nende turneedel 2006 ja 2008.
Islandi pagu

Islandi pagu on hea läbipaistvusega kaltsiit. Koostiselt ja ehituselt on Islandi pagu täiesti tavaline kaltsiit. Eriliseks teeb ta selgus ja läbipaistvus, mistõttu on teda laialt kasutatud polarisatsioonimikroskoopides Nicoli prismadena. Tänapäeval on ta mikroskoopides asendatud polaroididega. Islandi pao, seega ka kaltsiidi iseloomulikuks tunnuseks on tugev kaksikmurdumine. Parimad Islandi pao leiukohad on ajalooliselt olnud Islandil, sellest ka nimi.
Nicko McBrain

Michael Henry McBrain (sündinud 5. juunil 1952) on inglise muusik. Alates 1982. aastast on ta Iron Maideni trummar. Hüüdnime Nicko sai ta ühelt oma lapsepõlve lemmikmänguasjalt, mängukaru Nicholaselt. Ajakirja Rolling Stone koostatud parimate trummarite edetabelis oli ta 38. kohal.
Walt Disney Animation Studios

Walt Disney Animation Studios on alates 1934. aastast tegutsev Ameerika Ühendriikide animatsioonistuudio, Walt Disney Company tütarettevõte.  Pikemalt artiklis Disney joonisfilmide loend Aastal 1937 valmis esimene täispikk joonisfilm "Lumivalgeke ja seitse pöialpoissi". Walt Disney Feature Animation andmekogus IMDb (inglise) (1986–2006) Walt Disney Animation Studios andmekogus IMDb (inglise) (alates 2007)
Kris Freeman

Kris Freeman (sündinud 14. oktoobril 1980 Concordis New Hampshire'is) on USA meesmurdmaasuusataja. Freeman sai 2000. aastal Štrbské Plesos toimunud juunioride MM-il sprindi vabasõidus kaheksanda koha. Täiskasvanute võistlustel debüteeris ta 2001. aasta maailmameistrivõistlustel Lahtis, kus tema parimaks tulemuseks jäi 30 km klassikasõidu 50. koht. Järgmisel talvel sai ta Salt Lake Citys peetud 2002. aasta olümpiamängudel 20 km jälitussõidus 14. koha ja kuulus 5. koha saanud USA teatemeeskonna koosseisu. 2003. aasta MM-il Val di Fiemmes sai Freeman 15 km klassikasõidus neljanda koha. 2005. aasta MM-il Oberstdorfis jäi tema parimaks tulemuseks 30 km jälitussõidu 50. koht. 2007. aasta maailmameistrivõistlustel Sapporos oli ta 50 km ühisstardiga klassikasõidus kaheteistkümnes. 2009. aasta maailmameistrivõistlustel Liberecis kordas Freeman 15 km klassikasõidus kuus aastat tagasi Val di Fiemmes saadud neljandat kohta, jäädes pronksmedali saanud soomlasele Matti Heikkinenile alla 1,3 sekundiga. Freemani parim tulemus maailma karikasarjas on neljas koht 15 km klassikasõidus, mille ta sai 2009. aasta novembris Kuusamos toimunud MK-etapil. Paarissprindis on ta olnud koos Carl Swensoniga neljas 2003. aasta jaanuaris Oberhofis. Kris Freeman põeb suhkurtõbe. Kris Freeman FIS-i kodulehel (inglise) Kris Freemani koduleht
Manchester (New Hampshire)

Manchester on linn Ameerika Ühendriikides New Hampshire'i osariigis Hillsborough' maakonnas. Manchester asub Merrimacki jõe ääres. 1810. aastani oli linna nimi Derryfield. Sai nime Inglismaa Manchesteri linna järgi. https://data.census.gov/cedsci/table?q=United%20States&tid=DECENNIALPL2020.P1, vaadatud 21.09.2021. https://data.census.gov/cedsci/table?t=Populations%20and%20People&g=0100000US,%241600000&y=2020, vaadatud 1.01.2022. Linna koduleht
Okavango ringkond

Okavango ringkond oli Namiibia 1. järgu haldusüksus. Ta piirnes põhjas Angolaga ja kagus Botswanaga. Ringkond sai nime Okavango jõe järgi. Ringkond jagunes üheksaks valimisringkonnaks. Halduskeskus ja suurim linn oli Rundu. Suuremad asulad olid veel Nkurenkuru ja Divundu. 2013. aastal jagati Okavango ringkond Ida- ja Lääne-Okavango ringkonnaks.  Okavango ringkond – pildid, videod ja helifailid Wikimedia Commonsis http://www.kavangorc.com.na/
Ookeanipõhi

Ookeanipõhi on ookeani veealune pinnas, maailmamere veega kaetud laamade osa. Vanasti arvati, et ookeanipõhja pinnamood on jõe- või järvepõhja omaga sarnane: sügavus kasvab rannikult keskossa ja edasi taas väheneb. Aga meresügavuse mõõtmise meetodite arenemisel selgus, et ookeanipõhja pinnamood on niisama mitmekesine nagu maismaa pinnamood. Siin esinevad nii mäeahelikud kui ka orud ja nõod. Ookeanipõhja peamised pinnavormid on mandrilava ehk šelf, mandrinõlvad, ookeaninõod, süvikud ja ookeani keskahelikud. Ookeanipõhja puurimisprogrammid DSDP IODP ODP
Porfirio Lobo Sosa

Porfirio Lobo Sosa (hüüdnimi Pepe; sündinud 22. detsembril 1947 Trujillos) on Hondurase poliitik. Ta oli 27. jaanuarist 2010 kuni 27. jaanuarini 2014 Hondurase president. Ta õppis Miami Ülikoolis ärijuhtimist. Ta on õppinud ka Moskvas Patrice Lumumba nimelises ülikoolis. Pärast ülikooli töötas ta perefarmis ning õpetas ülikoolis poliitökonoomiat ja inglise keelt. Talle kuulub üks Kesk-Ameerika suuremaid teravilja kasvatavaid farme. Ta kuulub konservatiivsesse Hondurase Rahvaparteisse. Alates 1990. aastast on ta Hondurase parlamendi liige, aastatel 2002–2006 oli ta selle esimees. 2005. aasta presidendivalimistel kaotas ta napilt Manuel Zelayale. Aastal 2009 toetas ta Manuel Zelaya võimult kõrvaldamist. 2009. aasta valimistel valiti ta presidendiks. Ka tema vend Ramón Rosa Lobo Sosa on parlamendi liige.
José Mujica

José Alberto Mujica Cordano (Montevideo, 20. mai 1935), tuntud ka kui Pepe Mujica, on Uruguay poliitik, kes oli aastatel 2010–2015 Uruguay 40. president. Mind nimetatakse ,,vaesemaiks presidentiks", kuid ma ei tunne end vaesena. Vaesed on need, kes töötavad üksnes kuluka elustiili hoidmiseks, ja soovivad alati enamat. Asi on vabaduses. Kui sa ei ole varakas, ei ole vaja terve elu orjata, et rikkust ülal pidada ja seekaudu jääb rohkem aega iseenesele José Mujica, Wikiquote 1964. aastal liitus ta Rahvusliku Vabastusliikumise Tupamarosega. Mujica valiti ka poliitilise jõu Frente Amplio (Uruguay) asetäitjaks ja senaatoriks. Hiljem, aastatel 2005–2008, oli ta loomakasvatus–, põllumajandus– ja kalandusministri ametikohal. Pärast presidendi ametisse asumist valiti ta uuesti senaatoriks 2014. ja 2019.  aasta valimistel. Viimaselt ametikohalt lahkus ta 20. oktoobril 2020, taandudes poliitilisest tegevusest, et pühenduda aktivismile. Praegu on ta vasakpoolse Frente Amplio Rahvusliku Osalusliikumise (Movimiento de Participación Popular) juht. Lisaks poliitikale on Mujica osalenud erinevates sõjalistes operatsioonides ja on seetõttu saanud kuus korda haavata. Lisaks on ta kokku veetnud peaaegu 15 aastat vanglas, kust ta kahel korral ka põgenes. Alates 2005. aastast on ta abielus Lucía Topolanskyga, kes on Rahvusliku Osalusliikumise juht ja oli Uruguay asepresident aastatel 2017–2020. Nad elavad koos Topolanskyle kuuluvas talus Montevideo äärelinnas, kus kasvatavad krüsanteeme. José Mujica on isapoolse suguvõsa kaudu baskide järeltulija. Tema Biskaia linnast Múgicast pärit esivanemad jõudsid Uruguaysse 1842. aastal. Sealt pärineb ka Mujica seotus tuntud poliitikutega. Tema vanaonu Gabriel Terra oli 1930. aastate Uruguay president ning tema onu Horacio Terra Arocenaga oli Uruguay poliitik. Ema poolt on Mujical itaalia juured. Lucy Cordano esivanemad olid Liguuriast pärit immigrandid. Mujica isa suri, kui poiss oli kõigest viieaastane ning mehel endal ei ole ühtegi last. Mujica on üle maailma teeninud kuulsust oma suhteliselt askeetliku elustiili poolest. Presidendina annetas ta ligi 90 protsenti oma ligi 12 000 USA dollari suurusest kuupalgast heategevusele vaeste ja väikeettevõtete toetuseks. 2010. aastal oli tema ainsaks "varaks" tema 1987. aasta auto Volkswagen Põrnikas, väärtusega umbes 1800 dollarit. José Mujica koduleht Kuidas elab maailma kõige vaesem president? José Mujica: The world accoring to the humblest of the leaders Intervjuu Mujicaga tema elust ning poliitilistest vaadetest Mujica lahkumine senatist "José Mujica". en.wikiquote.org. Vaadatud 12. mail 2023. "José Mujica". Hispaaniakeelne Vikipeedia. Vaadatud 11. mail 2023. "Jose Mujica: The world's 'poorest' president". BBC News (Briti inglise). 7. november 2012. Vaadatud 1. detsembril 2023. Watts, Jonathan; @jonathanwatts (13. detsember 2013). "Uruguay's president José Mujica: no palace, no motorcade, no frills". The Guardian (Briti inglise). ISSN 0261-3077. Vaadatud 1. detsembril 2023.
Susie Essman

Susan Essman (sündinud 31. mail 1955 New Yorgis) on USA näitleja ja koomik. Essman sündis ja kasvas üles New Yorgi eeslinnas Mount Vernonis. Tema isa oli sisehaiguste arst ja ema oli vene keele õpetaja kolledžis. Ta on rahvuselt juut. Essman alustas näitlemist 1988 episoodilise rolliga kolmes filmis: "Krokodill Dundee II", "Baby Boom" ja "Punchline". Essman on eelkõige tuntud Susie Greene'i osatäitjana komöödiasarjas "Curb Your Enthusiasm", mis jookseb alates 2000. Aastail 2002–2007 oli teinegi komöödiasari, kus ta mängis: "Crank Yankers". Essman on andnud hääle kass Mittensile Disney joonisfilmis "Välk" (2008). Essman avaldas 2009. aasta oktoobris raamatu "What Would Susie Say: Bullshit Wisdom About Love, Life and Comedy" ("Mida ütleks Susie: jamatarkus armastusest, elust ja komöödiast"). Essman abiellus 2008. aasta septembris kinnisvaramaakleri Jim Harderiga. Koduleht Susie Essman andmekogus IMDb (inglise)
Ozjorsk

Ozjorsk (vene keeles Озёрск) on kinnine linn Venemaal Tšeljabinski oblastis. Linn on ümbritsetud järvedega. Neist suurim on Ozjorskist põhjas olev Irtjaš . Elanike arv oli 2001. aasta rahvaloenduse andmetel 91 760. 2004. aasta hinnangul oli elanikke 86 500. Ozjorskil puudub raudteeühendus. Maantee läheb Ozjorskist edelasse Kõštõmi ja itta Bolšoi Kujaši, mida läbib Tšeljabinski–Jekaterinburgi kiirtee. Kuna Ozjorsk on siiani kinnine linn, ei ole Tšeljabinski–Jekaterinburgi maanteel ainsatki viita Ozjorski nimega, ehkki maanteelt on Ozjorskisse umbes 35 km. Viit näitab Kõštõmi peale – see tee läheb Ozjorskist läbi.[viide?] Linna peamine ettevõte on kasutatud tuumakütuse töötlemise ja hoiustamisega tegelev Majak. Külma sõja ajal toodeti seal plutooniumi. Majak võtab enda alla 90 km² ja annab tööd 15 tuhandele inimesele. Ta toodab selliseid isotoope nagu koobalt-60, iriidium-192 ja süsinik-14, mis kõik on radioaktiivsed. Linna teine suur ettevõte on Lõuna-Uurali Ehitusosakond, mis toodab betoonkonstruktsioone ja ehitusmaterjale, peamiselt aatomitööstuse vajadusteks. Linnas asub Elektrotehnikatoodete Tehas number 2, mis toodab peamiselt madalpingeseadmeid sõjatööstuse jaoks. Linn asutati 1945. 1966. aastani kandis see nime Tšeljabinsk-40 ja 1994. aastani Tšeljabinsk-65. Tšeljabinsk oli lähim suur linn ja numbrid selle järel olid postiindeksi viimased numbrid. Ozjorsk sai linnaõigused ja nime 1994. aastal. 29. septembril 1957 toimus tehase Majak jäätmehoidlas nn Kõštõmi plahvatus, mille käigus paiskus atmosfääri kõrgradioaktiivset ainet, mis levis 300–350 km ulatuses ja reostas umbes 800 km² suuruse ala tseesium-137 ja strontsium-90-ga. Tänapäeval läbib reostunud ala Tšeljabinski–Jekaterinburgi maantee. Selle sündmuse ja sellega kaasnenud keskkonnareostuse mälestuseks on nii Ozjorski lipul kui ka Ozjorski vapil kujutatud leegikarva salamander. 1980. aastatel alustati linna lähedale Lõuna-Uurali tuumaelektrijaama ehitamist, kuid pärast Tšornobõli katastroofi tööd peatati. Viimastel aastatel on aga seoses Venemaa energiavajadustega taas päevakorda tõusnud selle elektrijaama ehitus. Ozjorskis on 17 avalikke teenuseid pakkuvat või kultuuriasutust. Ozjorskis on 16 keskkooli, sealhulgas 2 inglise keele erikooli, gümnaasium ja füüsika-matemaatika erikool. Seal on 3 ametikooli, Lõuna-Uurali Polütehnikum, muusikakool, Ozjorski Tehnikainstituut, mis allub Moskva Insenerifüüsika Riiklikule Ülikoolile, ning Jekaterinburgi ja Tšeljabinski ülikooli osakond. Народная энциклопедия «Мой город». Озёрск (Челябинская область) Suur maailma atlas, lk. 75 Ozjorski koduleht
Torn

Torn on kõrge iseseisev ehitis või ehitise osa, mille kõrgus on enamasti laiusest suurem. Pilvelõhkuja on moodsat tüüpi torn, mille eesmärgiks on võimalikult väiksele maa-alale ehitades saavutada rohkem põrandapinda. Kuigi pilvelõhkujaid ei arvata tihti tornide hulka, on enamikul neist tornidega sarnane ehituslik konstruktsioon. Selliseid hooneid nagu endine Maailma Kaubanduskeskus ja Petronas Towers nimetatakse kaksiktornideks. Pilvelõhkuja Petronas Towers Malaisias Eureka Tower Austraalias Metropolitan Life Insurance Company Tower 1911. aastal Jin Mao Tower Shanghais Läbi ajaloo on torne kasutatud kaitse eesmärgil ja need on võimaldanud paremat vaadet ümbruskonnale. Bremeni torn Tallinna linnamüüris Nunnatorn Iisaku vaatetorn Tulevaatetorn Ateenas Vetelpäästetorn Hispaanias Gravitatsiooni kaasabil kasutatakse torne asjade ladustamiseks (silotorn, veetorn). Loodusliku mäe puudumisel rakendatakse sama ideed suusahüppetornide puhul. Tartu raudteejaama veetorn talvel Suusahüppetorn Kanadas Silotorn Ajalooliselt on tuletorne, kellatorne, minarette jm kasutatud informatsiooni levitamiseks kauge maa taha. Tänapäeval on koos uute kommunikatsioonivõimalustega lisandunud raadiomastid, teletornid ja telefonimastid. Osmussaare tuletorn Minarettidega mošee Istanbulis Tallinna teletorn Eiffeli torn Pariisis Big Ben Tähetorn Kirikutorn Kellatorn
Blue

Blue on inglise bänd. Blue esindas Suurbritanniat 2011. aasta Eurovisiooni lauluvõistlusel lauluga "I Can" ja saavutas 11. koha. Blue on teiste seas loonud muusikat koos Stevie Wonderi, Elton Johni ja Lil' Kimiga. Duncan James Lee Ryan Simon Webbe Antony Costa "All Rise" (2001) "One Love" (2002) "Guilty" (2003) "Roulette" (2013) "Colours" (2015)
Reinhold Anrep

Reinhold Hermannsson Anrep (hukkus 30. juunil 1602 Rootsi-Poola 1600–1611 aastate sõja Tallinna lahingus) oli Eestimaa maanõunik, Ingliste ja Vaimõisa mõisnik, ning Rootsi feldmarssal Poola-Rootsi sõjas. Sigismundi ja Södermanlandi hertsog Karli vahelise võimuvõitluse ajal 25. aprillil 1600 kinnitas ta Eestimaa rüütelkonna ühinemise hertsog Karliga. Tema vanemad olid Koluvere lahingus (1573) hukkunud Ingliste, Kiviloo ja Sausti mõisnik, Harjumaa maanõunik Hermann Anrep ja Margaretha Rosen, kes oli Augstroze mõisniku Reinhold von Roseni ja Alu mõisa pärijanna Agnes von Dönhofi tütar. Reinhold Anrep abiellus Dorothea Wrangelliga, kes oli Elistvere mõisniku Hermann Wrangelli ja Riisipere mõisast pärit Adelheid Uexkülli tütar, ning Herman Wrangeli (1587–1643) tädi. Abielust sündisid: Reinhold Anrep (hukkus 1641), Rootsi ooberst, Ingliste, Pae, Hagudi ja Keava mõisnik. Margaretha Anrep (maetud 1665), abiellus Raikküla mõisniku Hermann von Ferseniga (suri pärast 1654), Rootsi vabahärrade Otto Wilhelm von Ferseni ja Hermann von Fersen noorema ema. Genealogisches Handbuch der baltischen Ritterschaften, Teil 2, 1: Estland, Görlitz, 1930, (Anrep lk.645), (Dönhoff lk.39) Genealogisches Handbuch der baltischen Ritterschaften, Teil 1, 1: Livland, Görlitz, 1929, lk.5 Henry von Baensch: Geschichte der Familie von Wrangel vom Jahre Zwölfhundertfünfzig bis auf die Gegenwart. Nach Urkunden und Tagebüchern bearbeitet. Hälfte 1., Elibron Classics: Adamant Media Corporation, ISBN 142124750X, lk.132 Matrikel öfwer Swea rikes ridderskap och adel ... 1754, lk.111 Petrus Nordmann, Johan Esias Waaranen: Arvid Eriksson Stålarm. Biografisk studie. / Förhandlingar och uppsatser 19, (1905)., Helsingfors: Svenska litteratursällskapet i Finland 1906, lk.57-90 lk.75-76
Renver Scharemberch

Renver Scharemberch oli Saare-Lääne piiskopkonna vasall 15. sajandil, Scharenbergide aadlisuguvõsa vanim teadaolev esiisa. 17. mail 1417 läänistas Saare-Lääne piiskop Winrich talle Loona mõisa (Kaddevel) rootsi külas Kihelkonna kiriku juures ja kaks adramaad Sõrves Torgu ametkonnas (Kargi mõisa). 21. septembril 1428 oli ta surnud ja piiskop Christianus kinnitas tema mõisa (Katevel) tema pojale Rennvert Schorenberchile. Väljavõte Eestimaa rüütelkonna genealoogilisest käsiraamatust
Duncan James

Duncan Matthew James Inglis (sündinud 7. aprillil 1978) on inglise laulja ja näitleja.  Duncan James – pildid, videod ja helifailid Wikimedia Commonsis Duncan James andmekogus IMDb (inglise)